Η NASA έχει ένα μήνυμα για τους λάτρεις του διαστήματος: «Κοιτάξτε ψηλά. Ο μεγαλύτερος πλανήτης του ηλιακού μας συστήματος, ο Δίας , θα είναι ορατός τη 10η Ιουνίου και για να μπορέσετε να δείτε τους μεγαλύτερους δορυφόρους του, θα χρειαστείτε μόνο ένα ζευγάρι κιάλια».

Ο πλανήτης είναι πιο λαμπερός και πιο μεγάλος τον Ιούνιο, όπως αναφέρει η Αμερικάνικη Διαστημική Υπηρεσία, και θα είναι ορατός όλο το βράδυ της προαναφερθείσας ημέρας.

Δίας, Γη και Ήλιος θα ευθυγραμμιστούν, με τον πλανήτη μας να βρίσκεται ανάμεσά τους. Αυτή η συγκυρία, λοιπόν, είναι εξαιρετική για όσους θέλουν να θαυμάσουν το μοναδικό θέαμα.

Και ενώ ο πλανήτης θα είναι ορατός και με γυμνό μάτι, τα κιάλια θα κάνουν το θέαμα πιο ευκρινές και εντυπωσιακό. Ακόμη, όσοι τα χρησιμοποιήσουν θα μπορέσουν να δουν τους τέσσερις μεγαλύτερους δορυφόρους του.

Οι επιστήμονες πιστεύουν πως ο Δίας έχει συνολικά 79 δορυφόρους – 53 εκ των οποίων έχουν «βαφτιστεί», ενώ οι υπόλοιποι αναμένεται να λάβουν όνομα.

What's Up for June? Jupiter is up all night, while Mercury and Mars decide to get close, and the Moon reveals its tilted orbit. Downloadable video and transcript available at https://t.co/tPYUwcimlm pic.twitter.com/lPw2pIEyZ0 — NASA Solar System (@NASASolarSystem) 3 Ιουνίου 2019